Document ID: 32000D0604

Reference:
EUR-Lex - 32000D0604 - DA
Avis juridique important
|
32000D0604
2000/604/EF: Rådets afgørelse af 29. september 2000 om sammensætning af og vedtægter for Udvalget for Økonomisk Politik
EF-Tidende nr. L 257 af 11/10/2000 s. 0028 - 0031
Rådets afgørelseaf 29. september 2000om sammensætning af og vedtægter for Udvalget for Økonomisk Politik(2000/604/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 209,under henvisning til udtalelse fra Kommissionen, ogud fra følgende betragtninger:(1) Udvalget for Økonomisk Politik (i det følgende benævnt "udvalget") blev nedsat ved Rådets afgørelse 74/122/EØF(1).(2) Udvalget har udøvet alle de funktioner, der hidtil har været tillagt Udvalget for Konjunkturpolitik, der blev nedsat ved Rådets beslutning af 9. marts 1960 om koordinering af medlemsstaternes konjunkturpolitik(2), Udvalget for Budgetpolitik, der blev nedsat ved Rådets afgørelse af 8. maj 1964 om samarbejde mellem de kompetente myndigheder i medlemsstaterne på det budgetmæssige område(3), og Udvalget for Økonomisk Politik på Mellemlang Sigt, der blev nedsat ved Rådets afgørelse af 15. april 1964 om nedsættelse af et udvalg for økonomisk politik på mellemlang sigt(4).(3) Udvalget er omhandlet i traktatens artikel 272.(4) Udvalgets vedtægter bør afspejle det nye institutionelle miljø, der er indført med tredje fase af Den Økonomiske og Monetære Union. Det forekommer tilrådeligt at bevare udvalgets grundstruktur, men foretage de nødvendige tilpasninger for at forbedre dets funktion og definere dets opgaver mere præcist.(5) Udvalgets opgaver berører ikke Kommissionens ret til at fremsætte henstillinger eller afgive udtalelser om spørgsmål, der er behandlet i traktaten.(6) Indførelsen af euroen øger behovet for tæt samordning af de økonomiske politikker og varig konvergens mellem medlemsstaternes økonomiske resultater. I henhold til resolutionen fra Det Europæiske Råd den 13. december 1997 om samordningen af den økonomiske politik i ØMU'ens tredje fase(5) bør en øget samordning af den økonomiske politik omfatte en nøjere overvågning af den makroøkonomiske udvikling i medlemsstaterne og af medlemsstaternes strukturpolitikker på arbejdsmarkedet og markederne for varer og tjenesteydelser samt af omkostnings- og pristendenserne, især for så vidt de påvirker mulighederne for at opnå en bæredygtig og ikke-inflationær vækst og jobskabelse.(7) De overordnede retningslinjer for de økonomiske politikker og den multilaterale overvågning, jf. traktatens artikel 99, er centrale i samordningen af de økonomiske politikker. Med forbehold af Det Økonomiske og Finansielle Udvalgs opgaver skal udvalget støtte fastlæggelsen af retningslinjerne og bidrage til proceduren for den multilaterale overvågning på de områder, der er nævnt i denne afgørelse.(8) Det Europæiske Råd så på mødet i Cardiff den 16. juni 1998 med tilfredshed på den beslutning, som Økofin-Rådet og ministrene, forsamlet i Rådet, traf den 1. maj 1998(6) om at indføre en let procedure for tilsyn med fremskridtene med den økonomiske reform, idet subsidiaritetsprincippet respekteres fuldt ud.(9) I henhold til resolutionen fra Det Europæiske Råds møde den 3.-4. juni 1999 er der igangsat en makroøkonomisk dialog på fællesskabsplan. Denne makroøkonomiske dialog skal forbedre samspillet mellem lønudviklingen og de makroøkonomiske politikker. Det Europæiske Råd har konkluderet, at den makroøkonomiske dialog på det tekniske plan bør finde sted i en arbejdsgruppe nedsat inden for rammerne af udvalget i samarbejde med Beskæftigelses- og Arbejdsmarkedsudvalget, med deltagelse af repræsentanter for begge udvalg (herunder Den Europæiske Centralbank), Kommissionen og Den Makroøkonomiske Gruppe vedrørende Dialogen mellem Arbejdsmarkedets Parter. Udvalget skal især tilrettelægge regeringsrepræsentanternes bidrag til dialogen på dette plan.(10) I Det Europæiske Råds resolution af 16. juni 1997 om vækst og beskæftigelse(7) anføres det, at en øget samordning af de økonomiske politikker skal supplere proceduren i det nye traktatafsnit om beskæftigelse, og henstilledes det, at Beskæftigelsesudvalget kommer til at arbejde tæt sammen med udvalget.(11) I henhold til traktaten skal der nedsættes et økonomisk og finansielt udvalg. Det Økonomiske og Finansielle Udvalgs opgaver er fastsat i traktatens artikel 114, stk. 2. Det Økonomiske og Finansielle Udvalgs vedtægter er fastsat ved Rådets afgørelse af 31. december 1998(8). Udvalget bør arbejde tæt sammen med Det Økonomiske og Finansielle Udvalg, når det bistår Rådet.(12) I henhold til traktaten skal der nedsættes et beskæftigelsesudvalg. Nært samarbejde med dette udvalg er også nødvendigt.(13) Beskrivelsen af udvalgets opgaver må ikke forhindre, at der eventuelt senere vedtages afledt ret om den multilaterale overvågningsprocedure, jf. traktatens artikel 99, stk. 5.(14) Medlemsstaterne, Kommissionen og Den Europæiske Centralbank bør være passende repræsenteret i udvalget. De bør hver udnævne fire medlemmer.(15) Udvalgets medlemmer bør udnævnes ad personam og bør varetage deres opgaver ud fra Fællesskabets almene interesser.(16) Udvalgets formand bør vælges for to år. Som hovedregel bør formandsperioden ikke kunne forlænges. Dette bør dog være muligt, hvis der ikke er andre kandidater til formandsposten.(17) Embedsmænd fra Den Europæiske Centralbank og de nationale centralbanker er medlemmer af udvalget med forbehold af traktatens artikel 108 -TRUFFET FØLGENDE AFGØRELSE:Artikel 1Vedtægterne for Udvalget for Økonomisk Politik, som er omhandlet i traktatens artikel 272, ("udvalget") vedtages hermed.Vedtægterne findes i bilaget til denne afgørelse.Artikel 2Afgørelse 74/122/EØF ophæves.Artikel 3Denne afgørelse får virkning dagen efter offentliggørelsen.Udfærdiget i Bruxelles, den 29. september 2000.På Rådets vegneL. FabiusFormand(1) EFT L 63 af 5.3.1974, s. 21.(2) EFT 31 af 9.5.1960, s. 764/60.(3) EFT 77 af 21.5.1964, s. 1205/64.(4) EFT 64 af 22.4.1964, s. 1031/64.(5) EFT C 35 af 2.2.1998, s. 1.(6) EFT L 139 af 11.5.1998, s. 28.(7) EFT C 236 af 2.8.1997, s. 3.(8) EFT L 5 af 9.1.1999, s. 71.BILAGVedtægter for Udvalget for Økonomisk PolitikDEL IUDVALGETS OPGAVERArtikel 11. Med forbehold af traktatens artikel 114 og 207 skal Udvalget for Økonomisk Politik (i det følgende benævnt "udvalget") bidrage til forberedelsen af Rådets arbejde med samordning af medlemsstaternes og Fællesskabets økonomiske politikker og rådgive Kommissionen og Rådet.2. Udvalget bidrager til forberedelsen af Rådets arbejde med økonomiske analyser, udtalelser om metoder og udkast til politiske henstillinger, især vedrørende strukturpolitikker til forbedring af vækstpotentialet og beskæftigelsen i Fællesskabet. I denne forbindelse lægger det især vægt på:- vare-, kapital-, tjenesteydelses- og arbejdsmarkedernes funktion, herunder udviklingen i lønninger, produktivitet, beskæftigelse og konkurrence- den offentlige sektors rolle og effektivitet og de offentlige finansers bæredygtighed på lang sigt- indvirkningen på hele økonomien af særpolitikker, f.eks. vedrørende miljø, forskning og udvikling samt social samhørighed.3. På ovennævnte områder støtter udvalget med forbehold af traktatens artikel 114 og 207 Rådets arbejde, især udformningen af de overordnede retningslinjer for de økonomiske politikker, og bidrager til proceduren for den multilaterale overvågning i henhold til traktatens artikel 99, stk. 3. I denne forbindelse foretager udvalget regelmæssigt en landegennemgang, der især fokuserer på strukturreformerne i medlemsstaterne.4. Med forbehold af traktatens artikel 130 og 207 bidrager udvalget til Rådets arbejde under traktatafsnittet om beskæftigelse.5. Udvalget støtter Det Økonomiske og Finansielle Udvalg, især ved at føre tilsyn med den makroøkonomiske udvikling på kort og mellemlang sigt i medlemsstaterne og Fællesskabet, idet det fremlægger analyser og udtalelser navnlig vedrørende metodespørgsmål i forbindelse med samspillet mellem strukturpolitikkerne og de makroøkonomiske politikker og lønudviklingen i medlemsstaterne og Fællesskabet.6. Udvalget fastlægger rammerne for den makroøkonomiske dialog mellem repræsentanter for udvalget (herunder Den Europæiske Centralbank), Det Økonomiske og Finansielle Udvalg, Beskæftigelsesudvalget, Kommissionen og arbejdsmarkedets parter på det tekniske plan.7. Kommissionen hører udvalget om den maksimale forhøjelsessats for de ikke-obligatoriske udgifter på Den Europæiske Unions almindelige budget i henhold til traktatens artikel 272.Artikel 2Udvalget afgiver udtalelser efter anmodning fra Rådet, Kommissionen eller Det Økonomiske og Finansielle Udvalg eller på eget initiativ.Artikel 3Udvalget udfører sine opgaver i tæt kontakt med Det Økonomiske og Finansielle Udvalg, når det rapporterer til Rådet. Når udvalget bidrager til udarbejdelsen af de overordnede retningslinjer for de økonomiske politikker, aflægger det rapport til Det Økonomiske og Finansielle Udvalg. Det koordinerer sit arbejde med Beskæftigelsesudvalget og andre udvalg og arbejdsgrupper, der forbereder Rådets arbejde på de områder, hvor disse udvalg og grupper har kompetence.DEL IISAMMENSÆTNINGArtikel 41. Medlemsstaterne, Kommissionen og Den Europæiske Centralbank udnævner hver fire medlemmer til udvalget.2. Udvalgets medlemmer udvælges blandt højtstående embedsmænd med omfattende kompetence inden for udformning af økonomisk politik og strukturpolitik.Artikel 5Udvalgets medlemmer varetager deres opgaver ud fra Fællesskabets almene interesser.DEL IIIFORMAND OG SEKRETARIATArtikel 61. Udvalget vælger af sin midte med kvalificeret flertal af medlemmerne en formand og op til tre næstformænd for to år. Som hovedregel kan toårsperioden ikke forlænges.2. Formanden delegerer sin stemmeret til et andet medlem af sin delegation.Artikel 7Hvis formanden er forhindret i at varetage sine opgaver, varetages de af en af udvalgets næstformænd.Artikel 81. Udvalget bistås af et sekretariat under ledelse af en sekretær. Sekretæren og det personale, der udfører sekretariatsopgaverne, stilles til rådighed af Kommissionen. Sekretæren udnævnes af Kommissionen efter høring af udvalget. Sekretæren og dennes personale handler efter udvalgets direktiver, når de udfører udvalgets opgaver.2. Udvalgets udgifter indgår i Kommissionens overslag.DEL IVFORRETNINGSGANGArtikel 9Udtalelser og rapporter vedtages af et flertal af medlemmerne, hvis der kræves afstemning. Hvert medlem har én stemme. Når der afgives råd eller en udtalelse om spørgsmål, som Rådet senere kan træffe afgørelse om, kan medlemmerne fra centralbankerne og Kommissionen deltage fuldt ud i drøftelsen, men dog ikke deltage i afstemningen. Udvalget refererer også mindretalssynspunkter og afvigende synspunkter, der er kommet frem under drøftelsen.Artikel 10Som hovedregel har kun medlemmerne taleret på udvalgets møder. I undtagelsestilfælde kan formanden træffe anden afgørelse.Artikel 11Udvalget kan overdrage undersøgelsen af særlige spørgsmål til underudvalg eller arbejdsgrupper. Formandskabet for sådanne grupper varetages af et udvalgsmedlem, der er udpeges af udvalget.Artikel 12Udvalget, underudvalgene og arbejdsgrupperne kan anmode om ekspertbistand.Artikel 13Udvalget indkaldes af formanden på dennes initiativ eller på anmodning af Rådet, Kommissionen eller mindst fem medlemmer.Artikel 141. Som hovedregel repræsenteres udvalget af sin formand. Navnlig kan udvalget give formanden tilladelse til at referere drøftelser og afgive mundtlige kommentarer til udtalelser og rapporter, som udvalget har udarbejdet.2. Udvalgets formand har ansvaret for udvalgets forbindelser med Europa-Parlamentet, som holdes underrettet om udvalgets arbejde, i det omfang det er hensigtsmæssigt.Artikel 151. Medmindre andet besluttes, er udvalgets møder fortrolige. Det samme gælder underudvalgenes og arbejdsgruppernes møder.2. Rapporter og udtalelser, som udvalget udarbejder, gøres offentligt tilgængelige, når de er sendt til modtageren, medmindre der er vægtige grunde til, at de skal forblive fortrolige.Artikel 16Udvalget vedtager selv sin forretningsorden.

Summary:
EU’s Udvalg for Økonomisk Politik
EU’s Udvalg for Økonomisk Politik
RESUMÉ AF:
Rådets afgørelse 2000/604/EF — sammensætning af og vedtægter for Udvalget for Økonomisk Politik
HVAD ER FORMÅLET MED AFGØRELSEN?
Den bekræfter Den Europæiske Unions (EU) Udvalg for Økonomisk Politiks sammensætning, organisation og virkemåde. Udvalget blev oprindeligt nedsat i 1974.
Denne afgørelse kom, efter at EU var gået ind i sidste fase af Den Økonomiske og Monetære Union (ØMU), da valutakurserne var uigenkaldeligt låst fast, og den fælles valuta, euroen, var introduceret på de udenlandske valutamarkeder som elektronisk betalingsmiddel.
Den blev efterfølgende ændret i 2003 for at tage højde for udvidelsen af EU i 2004.
HOVEDPUNKTER
Udvalgets arbejde
Udvalget blev nedsat for at:
bidrage til Rådets arbejde (og mere specifikt EU’s økonomi- og finansministre — Økofin) på at koordinere EU’s og EU-landenes økonomiske politikker og budgetter
rådgive Europa-Kommissionen
forberede en del af Eurogruppens arbejde.
Udvalget:
udfører økonomiske analyser
afgiver udtalelser om metoder
leder forberedelsen af Rådets arbejde på det europæiske semester, herunder formuleringen af politiske henstillinger til EU-lande på baggrund af Kommissionens udkast
fremsætter politiske henstillinger, såsom de overordnede retningslinjer for de økonomiske politikker, der er udarbejdet for at forbedre EU’s potentiale for jobskabelse og vækst
bidrager til den multilaterale overvågning af nationale økonomiske politikker ved at regelmæssigt at gennemgå EU-landenes strukturreformer
yder politisk rådgivning om den del af investeringsplanen for Europa, der har til formål at fjerne lovgivningsmæssige hindringer for investeringer både på nationalt og europæisk plan.
Udvalget fokuserer især på:
transaktioner med varer, kapital, tjenesteydelser og arbejdsmarkederne i EU, herunder udviklingen i løn, produktivitet, beskæftigelse og konkurrenceevne
den offentlige sektors rolle og effektivitet samt offentlige finansers bæredygtighed på lang sigt
indvirkningen på hele økonomien af særpolitikker, f.eks. vedrørende miljø, forskning og udvikling samt social samhørighed.
Udvalget støtter Det Økonomiske og Finansielle Udvalgs arbejde. Dette indebærer blandt andet overvågning af den makroøkonomiske udvikling på kort og mellemlang sigt både på europæisk og nationalt plan. Det udarbejder analyser og udtalelser om samspillet mellem strukturpolitikkerne og de makroøkonomiske politikker og lønudviklingen.
Det fungerer også som forum for tekniske makroøkonomiske drøftelser med Den Europæiske Centralbank (ECB), Det Økonomiske og Finansielle Udvalg, Beskæftigelsesudvalget, Kommissionen og arbejdsmarkedets parter.
Sammensætning og funktion
Der er to repræsentanter pr. EU-land og to fra både Kommissionen og ECB.
Når udvalget mødes som Eurogruppe, består det af repræsentanterne fra Kommissionen, ECB og de lande, der har euroen som valuta.
Der vælges en formand hvert andet år, og et sekretariat bistår udvalgets arbejde.
Møderne er fortrolige, men rapporter og udtalelser gøres normalt offentligt tilgængelige.
Når udvalgets udtalelser eller rapporter er underlagt afstemning, skal de vedtages af et flertal af medlemmerne. Udvalget skal også referere mindretalssynspunkter og afvigende synspunkter, der er kommet frem under drøftelserne.
Omhandler rapporter forhold, som Rådet senere kan træffe afgørelse om, må medlemmer fra centralbanker og Kommissionen ikke deltage i afstemningen.
Udvalget har nedsat flere arbejdsgrupper, der undersøger specifikke forhold:
aldrende befolkninger og bæredygtighed
metoder til at evaluere strukturreformer
forskelle i produktionsniveau
energi og klimaforandringer.
HVORNÅR GÆLDER AFGØRELSEN FRA?
              
Den trådte i kraft den 12. oktober 2000.
BAGGRUND
              
For yderligere oplysninger henvises til:
»Om Udvalget for Økonomisk Politik« på webstedet Europa.
HOVEDDOKUMENT
            
Rådets afgørelse 2000/604/EF af 29. september 2000 om sammensætning af og vedtægter for Udvalget for Økonomisk Politik (EFT L 257 af 11.10.2000, s. 28-31)
Efterfølgende ændringer af beslutning 2000/604/EF er blevet indarbejdet i grundteksten. Denne konsoliderede udgave har ingen retsvirkning.
seneste ajourføring 11.04.2017